Ganske store, kraftige, blankt svarte gjødselbiller. Artene minner overflatisk om en tordivel, men hannen kjennes lett på at den har et langt horn i pannen, beina er også noe spinklere enn hos tordivler. Hodet er bredt og spadeformet med små fasettøyne, antennene ganske korte. Pronotum er kraftig uthulet foran, i det minste hos hannen. De hvelvede dekkvingene har dype lengdestriper.